Repubblika bagħtet ittra lill-Ispeaker tal-Parlament ta' Malta dwar Abbozz ta' Liġi għal Att li jemenda l-liġijiet relattivi għall-ħatra ta' persuni ta' fiduċja, fejn jgħidu li l-Gvern qed jitlob lill-Parlament jagħmel liġi li tippermettilu jikser il-Kostituzzjoni u jimpjega nies fis-servizz pubbliku mingħajr il-proċess meħtieġ. Il-parir legali ta' Repubblika jgħid li l-Abbozz ta' Liġi mhux konformi mal-Kostituzzjoni tant li l-liġi approvata tikser il-provvediment 110 tal-Kostituzzjoni li teħtieġ li kull persuna impjegata fis-settur pubbliku tiġi ingaġġata fuq il-parir ta' jew bi proċess amministrat mill-Kummissjoni dwar is-Servizz Pubbliku. Fl-ittra, Repubblika tgħid li jekk la darba din il-liġi tiġi adottata se tkun qed tieħu passi legali biex tara li din il-liġi tkun sfidata fil-Qrati. Repubblika hi tal-fehma soda li l-identità tas-servizz pubbliku m'għandhiex titgħaffeġ mid-diskrezzjoni tal-politiċi fil-Gvern u li l-Parlament m'għandux jadotta liġijiet li effettivament jiġġustifikaw lill-Gvern biex jaġixxi bi ksur tal-Kostituzzjoni. Ikkummenta //= $special ?>